Mot Stortorget ble det i forkant av OL på Lillehammer i 1994, oppført et nybygg signert Snøhetta. Viksjø-bygget og Snøhetta-bygget er sammenføyd med en glassbro. Samtidig ble Viksjø-bygget rustet opp, inngangspartiet flyttet over i det nye bygget mot torget og en «kunsthage» ble utformet av Bård Breivik. Den strekker seg over to plan og flere seksjoner. Én del består av et åpent «granittrom», én del av park-lignende areal. Den siste delen skråner ned mot Kirkegaten og går under glassbroen som binder Viksjø-bygget og Snøhetta-bygget sammen. Breiviks design omfatter også en stor fontenelignede bekk utført i sort- og rød-granitt, skifer med mer.